BIZ ร่วมงาน Opp Day พร้อมนำเสนอข้อมูล
BIZ ร่วมงาน Opportunity Day พร้อมนำเสนอข้อมูลของบริษัท เดินหน้าขยายตลาด ลุยงานในปท.-เจาะตลาดใหม่ในกัมพูชา
23 เม.ย. 2560

คุณสมพงษ์ ชื่นกิติญานนท์ (กลาง)ประธานเจ้าหน้าที่บริหาร พร้อมด้วยคุณวรวิทย์ สีลภูสิทธิ์ (ที่ 1จากซ้าย) รองประธานเจ้าหน้าที่บริหารด้านการเงินและบัญชี บริษัท บิสซิเนสอะไลเม้นท์ จำกัด (มหาชน) หรือ BIZ ร่วมนำเสนอข้อมูลของบริษัท ประจำไตรมาส 4/2559 ในงานบริษัทจดทะเบียนพบผู้ลงทุน “Opportunity Day”
โดยระบุว่า บริษัทพร้อมเดินหน้าติดตั้งเครื่องฉายรังสีมะเร็ง และส่งมอบงานได้ตามแผนงานที่วางไว้ นอกจากนี้ ยังเตรียมขยายฐานลูกค้าในกลุ่มโรงพยาบาลเอกชนเพิ่มขึ้น พร้อมเตรียมเจาะตลาดใหม่ในกัมพูชา คาดไตรมาส 2/2560 ได้ข้อสรุป ทั้งนี้ปัจจุบันบริษัทมีมูลค่างานในมือ (Backlog) ประมาณ 200 ล้านบาท